internet vaartha 188 Views
బెంగళూరు : సిక్సర్లు కొట్టే సామర్థ్యం కూడా తనకు ఉందని ఇటీవలే తెలిసిందని స్టార్‌ బ్యాట్స్‌మెన్‌ కోహ్లీ పేర్కొన్నాడు. కాగా తనకు సిక్సర్లు చేసే సామర్థ్యం లేకనే బౌండరీలు చేయడం పట్ల దృష్టిపెడుతుంటానని గతంలో కోహ్లీ పేర్కొన్న సంగతి తెలిసిందే. అయితే గుజరాత్‌ లయన్స్‌తో జరిగిన మ్యాచ్‌లో కోహ్లీ దూకుడు ప్రదర్శించి 55 బంతుల్లో 5 బౌండరీలు,8 సిక్సర్ల సాయంతో 109 పరుగులు సాధించాడు. ఆ మ్యాచ్‌లో డివిలియర్స్‌, కోహ్లీలు కలిసి 20 సిక్సర్లు సందించారు. మొదట కుదురుగా ఆడిన కోహ్లీ ఆ తరువాత రెచ్చిపోయాడు. ప్రత్యేకంగా చివరి ఓవర్లలో సిక్సర్ల వర్షం కురిపించాడు.దీంతో పాటు ఈ సీజన్‌లో మూడు సెంచరీలు నమోదు చేసి అరుదైన ఘనత సొంతం చేసుకున్నాడు.తన ఆట తీరుపై మాట్లాడిన కోహ్లీ సిక్సర్లు బాదడంలో తనకున్న సందేహాలు గుజరాత్‌ మ్యాచ్‌తో తొలగిపోయాయని వ్యాఖ్యానించాడు. గతంతో పోలిస్తే నా సామర్థ్యం మీద నాకు ఇప్పుడు మరింత నమ్మకం పెరిగింది. తొలి 20,25 బంతుల్లో బంతికో పరుగు చొప్పున ఆ తరువాత 15 బంతుల్లో 40 నుంచి 45 పరుగులు సాధిం చగలననే నమ్మకం నాకుంది.
అయితే సిక్సర్లు కొట్టే విషయంలో మరింత నమ్మకం మాత్రం ఇప్పుడే పెరిగిందని కోహ్లీ పేర్కొన్నాడు.